
საქართველოს რეგიონული განვითარებისა და ინფრასტრუქტურის სამინისტროს მიერ განსახორციელებელი ღონისძიებების შესახებ
საქართველოს პარლამენტის 2011 წლის 5 აპრილის №4485-Iს დადგენილებით რატიფიცირებული საქართველოსა და აზიის განვითარების ბანკს შორის 2011 წლის 1 მარტს გაფორმებული დაფინანსების ჩარჩოხელშეკრულების (გეო: ურბანული მომსახურების გაუმჯობესების საინვესტიციო პროგრამა), საქართველოს პარლამენტის 2011 წლის 3 ივნისის №4730-Iს დადგენილებით რატიფიცირებული საქართველოსა და აზიის განვითარების ბანკს შორის 2011 წლის 10 მაისს გაფორმებული სასესხო ხელშეკრულების (სპეციალური ოპერაციები) (ურბანული მომსახურების გაუმჯობესების საინვესტიციო პროგრამა − პროექტი 1), საქართველოს ფინანსთა სამინისტროს, საქართველოს რეგიონული განვითარებისა და ინფრასტრუქტურის სამინისტროსა (შემდგომში − სამინისტრო) და შპს „საქართველოს გაერთიანებული წყალმომარაგების კომპანიას“ (შემდგომში − კომპანია) შორის 2011 წლის 30 ივნისს გაფორმებული ქვესასესხო ხელშეკრულების (ურბანული მომსახურების გაუმჯობესების საინვესტიციო პროგრამა − პროექტი 1), საქართველოს პარლამენტის 2011 წლის 9 დეკემბრის №5455-IIს დადგენილებით რატიფიცირებული საქართველოსა და აზიის განვითარების ბანკს შორის 2011 წლის 1 დეკემბერს გაფორმებული სასესხო ხელშეკრულების (სპეციალური ოპერაციები) (ურბანული მომსახურების გაუმჯობესების საინვესტიციო პროგრამა − პროექტი 2), საქართველოს ფინანსთა სამინისტროს, სამინისტროსა და კომპანიას შორის 2012 წლის 13 იანვარს გაფორმებული ქვესასესხო ხელშეკრულების (ურბანული მომსახურების გაუმჯობესების საინვესტიციო პროგრამა − პროექტი 2), საქართველოს პარლამენტის 2014 წლის 20 თებერვლის №2032-IIს დადგენილებით რატიფიცირებული საქართველოსა და აზიის განვითარების ბანკს შორის 2013 წლის 19 დეკემბერს გაფორმებული სასესხო ხელშეკრულების (სპეციალური ოპერაციები) (ურბანული მომსახურების გაუმჯობესების საინვესტიციო პროგრამა − პროექტი 3), საქართველოს ფინანსთა სამინისტროს, სამინისტროსა და კომპანიას შორის 2014	წლის 7 მარტს გაფორმებული ქვესასესხო ხელშეკრულების (ურბანული მომსახურების გაუმჯობესების საინვესტიციო პროგრამა − პროექტი 3), საქართველოს პარლამენტის 2015 წლის 20 მარტის №3408-IIს დადგენილებით რატიფიცირებული საქართველოსა და აზიის განვითარების ბანკს შორის 2015 წლის 5 თებერვალს გაფორმებული სასესხო ხელშეკრულების (ჩვეულებრივი ოპერაციები) (ურბანული მომსახურების გაუმჯობესების საინვესტიციო პროგრამა − პროექტი 4), საქართველოს ფინანსთა სამინისტროს, სამინისტროსა და კომპანიას შორის 2015 წლის 26 მარტს გაფორმებული ქვესასესხო ხელშეკრულების (ურბანული მომსახურების გაუმჯობესების საინვესტიციო პროგრამა − პროექტი 4), საქართველოს პარლამენტის 2015 წლის 23 დეკემბრის №4704-რს დადგენილებით რატიფიცირებული საქართველოსა და აზიის განვითარების ბანკს შორის 2015 წლის 26 ოქტომბერს გაფორმებული სასესხო ხელშეკრულების (ჩვეულებრივი ოპერაციები) (ურბანული მომსახურების გაუმჯობესების საინვესტიციო პროგრამა − პროექტი 5), საქართველოს პარლამენტის 2015 წლის 23 დეკემბრის №4703-რს დადგენილებით რატიფიცირებული საქართველოსა და აზიის განვითარების ბანკს შორის 2015 წლის 26 ოქტომბერს გაფორმებული სასესხო ხელშეკრულების (სპეციალური ოპერაციები) (ურბანული მომსახურების გაუმჯობესების საინვესტიციო პროგრამა − პროექტი 5) და საქართველოს პარლამენტის 2017 წლის 9 თებერვლის №265-IIს დადგენილებით რატიფიცირებული საქართველოსა და აზიის განვითარების ბანკს შორის 2016 წლის 15 დეკემბერს გაფორმებული სასესხო ხელშეკრულების (ჩვეულებრივი ოპერაციები) (ურბანული მომსახურების გაუმჯობესების საინვესტიციო პროგრამა − პროექტი 6) შესაბამისად:
1. სამინისტრომ „საქართველოს 2017 წლის სახელმწიფო ბიუჯეტის შესახებ“ საქართველოს კანონის საფუძველზე განსაზღვრული „ურბანული მომსახურების გაუმჯობესების პროგრამა (წყალმომარაგებისა და წყალარინების სექტორი) (ADB)“ ქვეპროგრამით (პროგრამული კოდი: 25 04 04) გათვალისწინებული ასიგნებების საბიუჯეტო სახსრები ეტაპობრივად გადაურიცხოს კომპანიას, კომპანიის წერილობითი მოთხოვნის შესაბამისად.
2. კომპანიისათვის ამ განკარგულების პირველი პუნქტით გათვალისწინებული საბიუჯეტო სახსრების გადარიცხვის პროცედურების განსახორციელებლად, საქართველოს ზოგადი ადმინისტრაციული კოდექსის მე-2 მუხლის პირველი ნაწილის „ზ“ ქვეპუნქტის, 65-ე, 66-ე და 69-ე მუხლების შესაბამისად, სამინისტრომ უზრუნველყოს კომპანიასთან თანხების გადარიცხვის შესახებ ადმინისტრაციული ხელშეკრულების გაფორმება.
3. კომპანიას უფლება აქვს, მიღებული თანხებით გასწიოს ხარჯები, აგრეთვე საკუთარი სახსრებით შეასრულოს აზიის განვითარების ბანკის მიერ განსაზღვრული შესყიდვების პროცედურებით სამუშაოს, საქონლისა და მომსახურების კატეგორიების ფარგლებში გაფორმებული შესყიდვის ხელშეკრულებების შესაბამისად განსახორციელებელი ფინანსური ვალდებულებები, რომელთა ანაზღაურება შემდგომში განხორციელდება აზიის განვითარების ბანკის მიერ დადგენილი წესის შესაბამისად.
4. სამინისტრომ განახორციელოს ამ განკარგულების პირველი პუნქტით გათვალისწინებული საბიუჯეტო სახსრების კომპანიის კაპიტალში შეტანა.
5. კომპანიამ უზრუნველყოს სამინისტროსათვის ინფორმაციის მიწოდება გადარიცხული თანხების ხარჯვის შესახებ თითოეული გადარიცხული თანხის სრულად გახარჯვის შემდეგ ან სამინისტროს მოთხოვნის შესაბამისად.

